Braunwald

Braunwald estis ĝis la 31-a de decembro 2010 politika komunumo en Kantono Glaruso, en Centra Svislando. Ĝi havis 328 loĝantojn je la 31-a de decembro 2008. Kun efiko de la 1-a de januaro 2011 la komunumo Braunwald estis integrita al la nova komunumo Glaruso Sudo.

 Geografio 
La turisma loko Braunwald situas sur suna teraso supre de la valo de la rivero Linth sur alteco de 1256 m s.m.

Pro ĝia situo sur malstabila deklivo la vilaĝa kerno ĉiu-jare glitas kelkajn centimetrojn valen kaj ekzistas danĝero, ke iam la tuta vilaĝo fariĝos ne loĝebla. Per senakvigo de la grundo dekliva oni prova bremis la glitadon. Ekspertoj tamen admonas, ke eblas nur malrapidigi sed ne haltigi la glitadon, kaj tial jam konsilis rekonstrui la tutan vilaĝon pli supre sur pli stabila teraso.Fonto: Sarah Fasolin: Ein Dorf rutscht ab (Vilaĝo glitas malsupren), 2010-5-15 en en Nova Zurika Gazeto

 Najbaraj komunumoj ĝis la komunuma reformo 
La komunumo Braunwald limis la en nordo al Luchsingen, en nordoriento al Betschwanden, en oriento al Rüti, en sudo al Linthal, kaj en okcidento al Muotathal (SZ).

 Trafiko 
eta|maldekstra|150ra|Funikularo al Braunwald
La senaŭtomobila vilaĝo Braunwald atingeblas per funikularo ek de Linthal.
La komunumo disponas pri ampleksa turisma infrastrukturo kun seĝtelferoj al Gumen kaj Seblengrat kaj kabentelfero al Grotzenbühl.

Ĝis la jaro 1902 la setlejo Braunwald atingeblis nur piede. Tiam estis malfermita materialo-aertelfero. En la jaro 1907 sekvis la malfermo de la funikularo kaj estis konstruitaj la unuaj hoteloj.

 Historio 
eta|maldekstra|150ra|Montara kapelo en Braunwald
La unua dokumenta mencio de Braunwald datiĝas el la jaro 1421 kiel Brunwald.Fonto: Karin Marti-Weissenbach: Braunwald en la Historia Leksikono de Svislando (2003-01-15)

De la 12-a ĝi la 17-a jarcento Braunwald estis alppaŝteja setlejo, kiu estis nur somere loĝata. Ekde la jaro 1725 la setlejo estis loĝata de unuopaj familioj tutjare. En la jaro 1841 estis fondita lernejo, kiu en la jaro 1857 ricevis propran konstruaĵon.

Braunwald fariĝis memstara politika komunumo per disiĝo de Rüti en la jaro 1939.

Kun efiko de la 1-a de januaro 2011 la komunumoj Betschwanden, Braunwald, Elm, Engi, Haslen, Linthal, Luchsingen, Matt, Mitlödi, Rüti, Schwanden, Schwändi, kaj Sool estis surbaze de la glarusa komunumreformo kunigitaj al la nova komunumo Glaruso Sudo.

 Notoj kaj referencoj 


 Eksteraj ligiloj 
 Oficiala retejo de la komunumo Braunwald
 Braunwald en la Historia Leksikono de Svislando

Kategorio:Glaruso Sudo